போட்டோக் கமராவையே பார்த்திராத அந்த மக்களிடம் சினிமா ஒரு புதிய உருவெடுத்து அவர்களின் பங்கேற்புடனேயே வந்திருப்பதற்கு செலுத்தவேண்டிய உழைப்பு என்பது சாதாரணமானதல்ல. தமிழ்ச் சினிமாவின் நிறுவனமயப்பட்ட எல்லைக்கு வெளியில் ஒரு மாற்று சினிமாவை அல்லது மக்கள் பங்கேற்பு சினிமாவை உருவாக்குவது என்பது அவ்வளவு எளிதுமல்ல. அதிகாரவர்க்கங்களின் முகத்தில் செங்கடல் அலைமோதியபடியே இருக்கும்.